


ZÁPISNICA ZO ZASADNUTIA SPRÁVNEJ RADY
neziskovej organizácie
Pokojný život, n.o.
so sídlom Študentská 2048/41, 069 01 Snina, Slovenská republika
IČO: 51115301
(ďalej tiež „n.o.“ alebo „nezisková organizácia“)
konanej dňa 20. 6. 2026,
v priestoroch n.o. so začiatkom o 13:00 hod. a koncom o 14:00 hod.
Zasadnutia správnej rady neziskovej organizácie sa zúčastnili jej nasledovní členovia:
1.	MUDr. Ivana Peľová (predsedníčka)
2.	Miroslav Peľo (člen)
3.	Daniela Karaščáková (členka)

Zasadnutia správnej rady neziskovej organizácie sa taktiež zúčastnila:
1.	PhDr. Viera Peľová (riaditeľka neziskovej organizácie)

Program rokovania správnej rady neziskovej organizácie bol nasledovný:
1.	Otvorenie zasadnutia správnej rady, overenie účasti členov správnej rady, kontrola uznášaniaschopnosti správnej rady, voľba orgánov zasadnutia správnej rady
2.	Schválenie programu rokovania správnej rady
3.	Schválenie riadnej účtovnej závierky neziskovej organizácie za rok 2025
4.	Schválenie výročnej správy o činnosti a hospodárení neziskovej organizácie za rok 2025
5.	Záver
I.
Zasadnutie správnej rady otvorila o 13:00 hod. predsedníčka správnej rady MUDr. Ivana Peľová, ktorá privítala prítomných členov a konštatovala, že:
1.	z údajov v prezenčnej listine, ktorá je prílohou č. 1 tejto zápisnice, bolo zistené, že na zasadnutí správnej rady sú osobne prítomní všetci jej členovia.
2.	správna rada je v súlade s ustanovením § 21 zákona č. 213/1997 Z. z. (ďalej len „zákon o n.o.“) a v súlade s čl. 4.2.6. Štatútu n.o. uznášaniaschopná a schopná prijímať rozhodnutia. Ďalej bolo konštatované, že u žiadneho člena správnej rady nebol zistený zákonný ani iný dôvod, ktorý by znemožňoval členom správnej rady výkon ich hlasovacieho práva.
3.	správna rada bola zvolaná v súlade s § 21 ods. 3 zákona o n.o., t. j. do 10 dní od doručenia návrhu jednej tretiny členov správnej rady, čo všetci členovia správnej rady potvrdili svojím podpisom na prezenčnej listine.
4.	správna rada je spôsobilá prijímať rozhodnutia, keďže podľa zákona o n.o. a aktuálneho znenia Štatútu n.o. boli naplnené všetky formálne náležitosti k vydaniu platného rozhodnutia.

II.
Predsedníčka správnej rady predniesla program zasadnutia:
1.	Otvorenie zasadnutia správnej rady, overenie účasti členov správnej rady, kontrola uznášaniaschopnosti správnej rady, voľba orgánov zasadnutia správnej rady
2.	Schválenie programu rokovania správnej rady
3.	Schválenie riadnej účtovnej závierky neziskovej organizácie za rok 2025
4.	Schválenie výročnej správy o činnosti a hospodárení neziskovej organizácie za rok 2025
5.	Záver
Predsedníčka správnej rady predniesla správnej rade návrh uznesenia o schválení programu rokovania správnej rady a voľbe orgánov zasadnutia správnej rady tohto obsahu:
„Správna rada schvaľuje program rokovania správnej rady, ako je uvedený v bodoch 1 a 2 programu vyššie. Za zapisovateľa správnej rady sa navrhuje zvoliť člena správnej rady pána Miroslava Peľa.“
Predsedníčka správnej rady dala o tomto návrhu hlasovať.
Výsledky hlasovania:
Za návrh: 3 (100 % prítomných)
Proti návrhu: 0
Zdržalo sa hlasovania: 0
Predsedníčka správnej rady konštatovala, že bolo prijaté nasledovné
Uznesenie č. 1:
Správna rada schvaľuje program rokovania správnej rady, ako je uvedený v bodoch 1 a 2 programu vyššie. Za zapisovateľa bol zvolený pán Miroslav Peľo.
III.
K bodu programu č. 3: Schválenie riadnej účtovnej závierky neziskovej organizácie za rok 2025.
Predsedníčka správnej rady konštatovala, že s riadnou účtovnou závierkou zostavenou ku dňu 31. 12. 2025 boli všetci členovia správnej rady oboznámení už pred konaním tohto zasadnutia správnej rady.
Predsedníčka správnej rady predniesla správnej rade návrh uznesenia:
„Správna rada neziskovej organizácie Pokojný život schvaľuje riadnu účtovnú závierku za účtovné obdobie od 1. 1. 2025 do 31. 12. 2025.“
Predsedníčka správnej rady dala o tomto návrhu hlasovať.
Výsledky hlasovania:
Za návrh: 3 (100 % prítomných)
Proti návrhu: 0
Zdržalo sa hlasovania: 0
Predsedníčka správnej rady konštatovala, že bolo prijaté nasledovné


Uznesenie č. 2:
Správna rada neziskovej organizácie Pokojný život schvaľuje riadnu účtovnú závierku za účtovné obdobie od 1. 1. 2025 do 31. 12. 2025.
IV.
K bodu programu č. 4: Schválenie výročnej správy o činnosti a hospodárení neziskovej organizácie za rok 2025.
Predsedníčka správnej rady oboznámila všetkých členov správnej rady s výročnou správou o činnosti a hospodárení neziskovej organizácie za rok 2025, vypracovanou riaditeľkou neziskovej organizácie pani PhDr. Vierou Peľovou, a konštatovala, že výročnú správu v podobe a v znení predloženom na tomto zasadnutí dostali všetci členovia správnej rady pred konaním tohto zasadnutia.
Predsedníčka správnej rady ponechala členom správnej rady priestor na diskusiu.
Predsedníčka správnej rady následne predniesla správnej rade návrh uznesenia:
„Správna rada neziskovej organizácie Pokojný život schvaľuje výročnú správu neziskovej organizácie o činnosti a hospodárení za rok 2025.“
Predsedníčka správnej rady dala o tomto návrhu hlasovať.
Výsledky hlasovania:
Za návrh: 3 (100 % prítomných)
Proti návrhu: 0
Zdržalo sa hlasovania: 0
Predsedníčka správnej rady konštatovala, že bolo prijaté nasledovné
Uznesenie č. 3:
Správna rada neziskovej organizácie Pokojný život schvaľuje výročnú správu neziskovej organizácie o činnosti a hospodárení za rok 2025.
V.
Záver:
Predsedníčka správnej rady vyhlásila, že týmto bodom bol program rokovania správnej rady vyčerpaný, poďakovala všetkým členom správnej rady a prítomným za účasť a o 14:00 hod. ukončila zasadnutie.
Prílohy:
1 – Prezenčná listina
V Snine, dňa 20. 6. 2026


________________________,				________________________
Predsedníčka správnej rady					Zapisovateľ
MUDr. Ivana Peľová						Miroslav Peľo

